# Almindelig Kvalkved

### Fra Wikipedia, den frie encyklopædi

| Almindelig Kvalkved | ?

Den vilde art har flade blomsterstande, men sorterne har kuglerunde.
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Dipsacales (Kartebolle-ordenen)
Familie: | Adoxaceae
Slægt: | Viburnum (Snebolle)
Art: | Viburnum opulus

Almindelig Kvalkved (Viburnum opulus) er en løvfældende busk med en stivgrenet, åben vækstform. Hovedgrenene er oprette, mens sidegrenene er udbredte til overhængende. Barken er først lysebrun og glat. Senere bliver den lysegrå med enkelte, spredte barkporer. Knopperne er modsatte, runde, glatte og røde. Bladene er ægformede og 3-5 lappede med bugtet rand. På den røde bladstilk ses op til 7 grove nektarkirtler. Bladoversiden er lysegrøn, mens undersiden er behåret og grågrøn. Høstfarven er rød. Den blomstrer efter løvspring i juni. Blomsterne er samlet i skærme, hvor randblomsterne er store, men golde, og midterblomsterne er små, men frugtbare. De røde, klare bær modner godt, og frøene spirer villigt.

Ikke-synlige træk

Rodnettet er kraftigt, vidt udbredt og danner rodfilt. Hele busken, inklusive de fristende, røde bær, er giftig. Blomsterne søges gerne af insekter, de røde bær ædes først af fugle langt hen på vinteren. Den har nedliggende grene, der let slår rod.

Størrelse

4 × 3 m (40 × 30 cm/år).

Hjemsted

Kvalkved danner underskov og skovbryn i blandede løvskove på våd og mineralrig bund overalt i Europa. Den trives bedst på fugtig næringsrig jord, men kan i øvrigt gro på næsten alle jordtyper. Den trives både i meget lys og i halvskygge, tåler vind og frost.

Anvendelse

Kvalkved tåler beskæring godt. Den er velegnet i skovbryn og vildtplantninger.

## [redigér] Kilder

Viburnum opulus

- Træer og buske til skovbryn, læhegn og vildtplantninger
- Sten Porse: Plantebeskrivelser, DCJ 2003 (CD-Rom).

## [redigér] Eksterne henvisninger

Billede af Kvalkved

Hentet fra "http://da.wikipedia.org../../../a/l/m/Almindelig_Kvalkved_061b.html"

Kategorier: Taksonomisk beskrevet | Buske | Hvide blomster | Haveplanter | Høstfarver | Smukke frugter

##### Views

- Artikel
- Diskussion
- Nuværende version

##### Søg

##### Andre sprog

- Česky
- Deutsch
- English
- Español
- Français
- Lietuvių
- Nederlands
- Polski
- Svenska
- Українська